AIŠKINAMASIS RAŠTAS

Dėl Molėtų rajono savivaldybės tarybos 2018 m. gruodžio 18 d. sprendimo Nr. B1-280 „Dėl Molėtų rajono savivaldybės strateginio veiklos plano 2019-2021 metams patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Regioninės plėtros departamento prie Vidaus reikalų ministerijos Utenos regiono plėtros taryba paskelbė kvietimą teikti projektinius pasiūlymus pagal 2014-2020 m. Europos Sąjungos fondų investicijų veiksmų programos 4 prioriteto ,,Energijos efektyvumo ir atsinaujinančių išteklių energijos gamybos ir naudojimo skatinimas” 4.5.1 uždavinio „Skatinti darnų judumą ir plėtoti aplinkai draugišką transportą, siekiant sumažinti anglies dioksido išmetimus“ 04.5.1-TID-R-516 priemonę ,,Pėsčiųjų ir dviračių takų rekonstrukcija ir plėtra”.

Pritarus šiam sprendimo projektui, Molėtų rajono savivaldybės administracijos, kaip projekto pareiškėjo, rengiamas projektas atitiks vieną iš privalomų specialiųjų projektų atrankos kriterijų, numatytą pagal projektų finansavimo sąlygų aprašą, patvirtintą Lietuvos Respublikos susisiekimo ministro 2016 m. liepos 28 d. įsakymu Nr. 3-265 (1.5 E) „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-516 priemonės „Pėsčiųjų ir dviračių takų rekonstrukcija ir plėtra“ projektų finansavimo sąlygų aprašo patvirtinimo“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis, 2014-2020 Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-516 priemonės „Pėsčiųjų ir dviračių takų rekonstrukcija ir plėtra“ projektų finansavimo sąlygų aprašo, patvirtinto Lietuvos Respublikos susisiekimo ministro 2016 m. liepos 28 d. įsakymu Nr. 3-265 (1.5 E) „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-516 priemonės „Pėsčiųjų ir dviračių takų rekonstrukcija ir plėtra“ projektų finansavimo sąlygų aprašo patvirtinimo“, 20.3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama pasekmė – galimybė pasinaudoti Europos Sąjungos lėšomis ir įrengti du naujus pėsčiųjų takus Molėtų mieste.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Šio sprendimo įgyvendinimui lėšų poreikis nenumatomas.

**6. Vykdytojai, įvykdymo terminai**

Vykdytojai – Molėtų rajono savivaldybės administracija.

Įvykdymo terminai – 2019-2021 metai.